BIRŠTONO SAVIVALDYBĖS
BENDRUOMENINIŲ ORGANIZACIJŲ TARYBOS POSĖDŽIO
PROTOKOLAS
  
2022 m. liepos 26 d.  Nr. (1.22)-BT-001
Birštonas

Posėdis įvyko 2022 m. liepos 26 d.  14.00 val.

Pirmininkas Helmanas Lik
Sekretorė  Alva Lišauskienė

Dalyvavo bendruomeninių organizacijų tarybos nariai: Birutė Magdelena Vokietaitienė, Gintas Pačėsas, Lina Kamarauskienė, Juozas Aleksandravičius. Taip pat posėdyje dalyvavo: Socialinės paramos skyriaus pavaduotoja Vilma Burbienė, atsakinga už Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonės „Stiprinti bendruomeninę veiklą savivaldybėse“ Birštono savivaldybėje įgyvendinimo 2022 metais,  vicemeras ir Birštono vienkiemio bendruomenės pirmininkas Vytas Kederys.
DARBOTVARKĖ:
[bookmark: _Hlk110589955]1. Dėl lėšų, skirtų Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonei „Stiprinti bendruomeninę veiklą savivaldybėse“ įgyvendinti Birštono savivaldybėje, perskirstymo. 
2. Dėl bendruomeninių organizacijų tarybos nario delegavimo į projektų vertinimo komisiją.

1. SVARSTYTA. Dėl lėšų, skirtų Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonei „Stiprinti bendruomeninę veiklą savivaldybėse“ (toliau – priemonė) įgyvendinti Birštono savivaldybėje, perskirstymo.
Vilma Burbienė informavo bendruomeninių organizacijų tarybą, jog 2022 m. birželio mėn. paskelbus kvietimą teikti paraiškas priemonės  įgyvendinimui, nebuvo gauta nei viena paraiška. Todėl vadovaujantis Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonei „Stiprinti bendruomeninę veiklą savivaldybėse“ įgyvendinimo aprašo, patvirtinto 2022 m. gegužės 19 d. Birštono savivaldybės administracijos direktoriaus įsakymo Nr. (6.4.E.)-AVE-00141 45-46 punktais, pasikonsultavus su bendruomeninių organizacijų taryba, lėšos bus perskirstomos ir bus skelbiamas antrasis kvietimas paraiškoms teikti, kuriame galės dalyvauti ir nevyriausybinės organizacijos.
Birštono savivaldybės bendruomeninių organizacijų tarybos pirmininkas Helmanas Lik informavo, jog lėšos buvo paskirstytos Birštono savivaldybės administracijos direktoriaus 
2022 m. gegužės 19 d. įsakymu Nr. (6.4.E.)-AVE-00141 Birštono miesto ir seniūnijos teritorijoms pagal šiose teritorijose gyvenamąją vietą deklaravusių gyventojų skaičių. 
· Birštono miesto teritorijai – 2123,00 Eur;
· Birštono seniūnijos teritorijai – 755,00 Eur;
· išlaidoms priemonei administruoti – 58,00 Eur.
B. M. Vokietaitienė paaiškino, kad mieste NVO yra daugiau, o kaimo bendruomenių yra penkios ir padalinus visoms, lieka 700 eurų - pinigai nedideli, nelabai ką galima nuveikti, galbūt dėl to nieks ir nepateikė paraiškų. Paminėjo, kad būtų galima susitarti bendruomenėms ir apjungti veiklas vienos paraiškos teikimui, galbūt galėtų vienos bendruomenės panaudoti lėšas vienais metais, kitos kitais ir pan.
V. Kederys paminėjo, kad dėl minėtų lėšų panaudojimo bendruomenės jau buvo susirinkę, diskutavo,  tačiau nė viena paraiškų nepateikė, galimai dėl daug didesnio lėšų poreikio projektams įgyvendinti. V. Burbienė patvirtino, kad bendruomenių pirmininkai buvo susirinkę pasitarti dėl paraiškų teikimo, joms buvo pateikta visa informacija, siūloma pagalba, tačiau paraiškų nieks nepateikė. Pabrėžė, kad antrą kartą teikiant paraiškas, jų teikimas truks tik 14 dienų, visas procesas turi pasibaigti iki lapkričio mėnesio.   
J. Aleksandravičius paminėjo, kad turint kelių metų patirtį, galima būtų leisti bendrą NVO ir bendruomenių leidinuką, kuriame būtų sudėti NVO ir bendruomenių straipsniai bei informacija. Taip būtų panaudotos visos lėšos, nes laiko projekto įgyvendinimui labai nedaug, o turint omeny visas procedūras, tai gali užtrukti.
H. Lik paminėjo, kad apsitarus su NVO ir bendruomenėmis, visas lėšas perkelti seniūnijos teritorijai, kurioje įsikūrę 5 bendruomeninės organizacijos būtų tikslingiausia, susidarytų didesnė suma, kurią būtų panaudoti naudingiau.
V. Burbienė paaiškino, kad viena organizacija, teikdama paraišką pagal tinkamas finansuoti veiklas, gali turėti partnerius projekte. Išvardino veiklas, pagal kurias galima teikti paraiškas.
J. Aleksandravičius dar pasiūlė pateikti vieną paraišką bendruomeniškumui skatinti, paskiriant lėšas metų gale organizuojamai „Agapės“ šventei.
H. Lik kalbėjo, kad šios priemonės esmė, remti bendruomeninių organizacijų veiklą ir iniciatyvas, todėl tikslingiausi kad lėšos būtų nukreiptos į tą teritoriją, kur daugiausiai bendruomeninių organizacijų be to paraiškas galės teikti ir nevyriausybinės organizacijos.
V. Kederys paaiškino, kad su Birštono miesto bendruomenės pirmininke jau buvo diskutuota lėšų panaudojimo klausimu, tačiau paraiška nebuvo pateikta, todėl teisinga, kad lėšos būtų perskirstomos perkeliant jas Birštono seniūnijos teritorijai, taip užtikrinant didesnes galimybes bendruomeninėms organizacijoms, taip pat ir galimybę dalyvauti NVO.
B. M. Vokietaitienė pasiūlė idėją už visas lėšas sukurti turistinį bendruomeninių organizacijų žemėlapį, kaip ir didžiulį stendą su nurodytomis lankytinomis Birštono apylinkės vietomis ir taip sukurti išliekamąją vertę.
H. Lik kvietė tarybos narius balsuoti dėl pasiūlymo lėšas perkelti Birštono seniūnijos teritorijai. T. y. skiriant Birštono seniūnijos teritorijai – 2878,00 Eur, išlaidoms priemonei administruoti – 58,00 Eur.“
      	Balsavo vienbalsiai „už“.
      	NUTARTA: Siūlyti Birštono savivaldybės administracijai perskirstyti priemonei įgyvendinti skirtas lėšas: t. y. skiriant Birštono seniūnijos teritorijai – 2878,00 Eur, išlaidoms priemonei administruoti – 58,00 Eur.“
2. SVARSTYTA. Dėl bendruomeninių organizacijų tarybos nario delegavimo į projektų vertinimo komisiją.
H. Lik informavo, jog yra gautas Birštono savivaldybės administracijos el. laiškas su prašymu deleguoti bendruomenės narį į priemonės paraiškų vertinimo komisiją. Pirmininkas pasiūlė deleguoti į Paraiškų vertinimo komisiją narį J. Aleksandravičių. J. Aleksandravičius, turintis patirties projektų vertinimo srityje, dalyvavęs įvairių komisijų darbe. Žino Birštono savivaldybės NVO ir bendruomeninių organizacijų aktualijas ir t.t. ir paprašė jo sutikimo. J. Aleksandravičius pasiūlė deleguoti L. Kamarauskienę, tačiau jai atsisakius, sutiko dalyvauti paraiškų vertinimo komisijos darbe.
      Pasiūlius balsuoti už tai, kad J. Aleksandravičius būtų deleguojamas į paraiškų vertinimo komisiją, balsavo vienbalsiai „už“.
      NUTARTA:
      Deleguoti tarybos narį Juozą Aleksandravičių į priemonės paraiškų vertinimo komisiją.


Pirmininkas					              Helmanas Lik

Sekretorė					           Alva Lišauskienė 
      
 



     
